Endelig kommer homo-ungkaren
ARTIKKELEN ER OVER TRE ÅR GAMMEL Denne uken hadde «Finding Prince Charming» premiere på amerikanske Logo. Én homofil ungkar skal date 13 deltagere som hele tiden skal bli færre (som i «Ungkaren»), før én utvalgt skal stå igjen. Det er et fremskritt på flere måter: 1. Programmet bryter tabuer. La det ikke være noen tvil om at «Finding Prince Charming» hovedsaklig er lettbeint underholdning. Likevel tar programmet opp flere tabubelagte temaer. Blant annet er det varslet at én av deltagerne kommer til å avsløre at han er HIV-positiv – et tema som fortsatt i stor grad er tabu i USA og resten av verden. 2. Vi venter fortsatt på «Frost»-Elsas jentekjæreste . 18 år gamle Isabel Alexis skapte bølger da hun twitret en oppfordring til Disney om å gi hovedkarakteren i megasuksessen «Frost», prinsessen Elsa, en jentekjæreste. Barnefilmgiganten har ikke klart å svare på spørsmålet med annet enn tomme formuleringer – så per nå er det lite som tyder på at Elsa forelsker seg i en jente i oppfølgeren. Det på tross av at Disney er blant selskapene som får stryk i en måling av homofil synlighet gjort av interesseorganisasjonen GLAAD. Amerikansk TV er fortsatt så konservativt at det antageligvis anses som en for stor sjanse å ta. Nettopp derfor er det viktig at noen tøyer grensene. Twitter is buzzing with the hashtag #GiveElsaAGirlfriend, in which Frozen fans are urging filmmakers of the 2018 sequel to make Elsa the first LGBT princess in Disney history. For more head to the link in our bio ❄ #theberry #frozen #elsa #lgbt 3. En uredd programleder. Det er den tidligere N’Sync-vokalisten Lance Bass som skal lede programmet. Bass kom ut av skapet i 2006, med forsideoppslag i magasinet People, og har siden det både skrevet bok og vært en ledende talsperson for homofiles rettigheter. I et intervju med Entartainment Weekly sier Bass at programmet vil være lære oss alle en ting eller to om menn som dater menn. Få også med deg: Derfor er «Skam»-Isak høstens viktigste på norsk TV 4. Det har vært flere mislykkede forsøk. Homofile har tidligere blitt tatt med i realitykonsepter på en dårlig måte. I «Gay, Streight or Taken?» fra 2007 skulle en kvinne «sortere» tre menn. For ikke å nevne Fox-programmet «Playing it Straight» fra 2004, hvor en haug med menn (halvpartene homofile) skulle date en kvinne, som hadde i oppdrag å finne ut hvilken kategori mennene tilhørte. Det beste de homofile deltagerne kunne ende opp med var en premie. Ikke kjærlighet. Få flere kommentarer og kronikker: Følg VG Meninger på Facebook! 5. Vi slipper frieriet på slutten. Alle som har sett på et utall sesonger av amerikanske «The Bachelor» (som undertegnede), vet at det minst realistiske øyeblikket er de gangene hovedpersonen har gått ned på kne i siste episode. Det skal ikke skje i «Finding Prince Charming» - og det er fint å se at et såpass banebrytende program kan strippes for noen av de kleineste grepene. Her er en liten smakebit, delt av hovedpersonen selv:
USA har fått sitt første hel-homofile datingprogram på TV. Her er fem grunner til at det er fantastisk.